רוסטם אומרוב

רוּסטֶם אנוורוביץ' אוּמֵרוֹב (באוקראינית: Рустем Енверович Умєров; נולד ב-19 באפריל 1982) הוא פוליטיקאי, איש עסקים, משקיע, פילנתרופ ומאז ספטמבר 2023 הוא שר ההגנה של אוקראינה.

אומרוב היה סגן ראש המשלחת הקבועה של אוקראינה לאספה הפרלמנטרית של מועצת אירופה, ציר ב"קורולטאי" (Qurultay) של העם הטטרי בקרים, ויועץ ליושב ראש ה"מג'ליס של העם הטטרי של קרים", מוסטפא דז'מילב. מאז דצמבר 2020, אומרוב משמש כיושב ראש משותף של היוזמה הדיפלומטית .
 ביוגרפיה 
רוסטם אומרוב נולד בשנת 1982 בסמרקנד, אוזבקיסטן. משפחתו, טטרים מוסלמים מקרים שגורשו בשנת 1944 לאוזבקיסטן, שבה למולדתה בקרים (שהייתה אז חלק מאוקראינה) בשנת 1989, לאחר 50 שנות גלות. אומרוב למד בפנימיית קרים לילדים מחוננים. ובמהלך לימודיו בתיכון, השתתף אומרוב בתוכנית חילופי סטודנטים "Future Leaders Exchange" במימון מחלקת המדינה של ארצות הברית, במסגרתה התגורר אצל משפחה מארחת ולמד בבית ספר אמריקאי למשך שנה אקדמית. בהמשך למד אומרוב באוקראינה והשלים תואר ראשון בכלכלה ותואר שני במימון.

 קריירה ניהולית ועסקית 
בין השנים 2004–2010 עבד אומרוב בתחום הטלקום בחברת Lifecell בתפקידי ניהול בתחומי אסטרטגיה, לוגיסטיקה ורכישות. הוא עבר לתחום ההשקעות ובין השנים 2010–2011 שימש מנהל בכיר ב-ICG Investments amazing ולאחר מכן, 2011–2013 מנהל בחברת iCapital.

בשנת 2013 הוא ייסד, יחד עם אחיו, את ASTEM, חברה להשקעות בתחומי תקשורת, טכנולוגיית מידע ותשתיות, בעיקר מגדלי תקשורת ורשתות סיבים אופטיים ובאותה שנה הקימו גם את ASTEM Foundation, קרן הפועלת לקידום תחומי חינוך, תרבות, תמיכה בצעירים אוקראינים, כמו: מימון תוכנית "Ukrainian Emerging Leaders" באוניברסיטת סטנפורד, בנוסף, מסייעת הקרן להגנה, שימור ושיקום של מונומנטים תרבותיים.

יחד עם אחיו, הקימו גם חברות בין-לאומיות, כמו: ASTEM בפלורידה, Astem Capital בטורקיה, Astem Technologies באסטוניה, Infranet באוזבקיסטן ו-Icapital Investments במלטה.

בשנת 2014, היה אומרוב שותף להקמת קרן צדקה "איווקף" ("Евкаф") לסיוע בפיתוח קהילות מוסלמיות. הוא סייע בהקמת קרן המורשת התרבותית, המגנה על האינטרסים ההומניטריים של העמים הילידים של קרים.

ממוזער| אומרוב עם מזכיר ההגנה האמריקאי לויד אוסטין בקייב, 20 בנובמבר 2023

 פעילות פוליטית 
אומרוב תומך ומקדם את כל הקשור בהשבת הזכויות ההיסטוריות והפוליטיות של ה"טטרים של קרים". בבחירות לפרלמנט האוקראיני ביולי 2019, אומרוב נבחר כחבר פרלמנט מטעם מפלגת "הולוס" (באוקראינית: Голос באנגלית: Holos; פירוש מילולי: קוֹל). הוא היה שותף לכתיבת כמעט 100 הצעות חוק, הוא ניסח את הצהרת הפרלמנט האוקראיני על אי-חוקיות החלטת רוסיה על סיפוח קרים.

אומרוב סייע להוביל בניית 1,000 דירות עבור טטרים של קרים שנעקרו מביתם, בתמיכה טורקית. באפריל 2021, זלנסקי וארדואן הסכימו לבניית הדירות; שרי אוקראינה וטורקיה חתמו על הסכם ל-500 דירות שטורקיה תבנה במיקולאייב, חרסון וקייב.

במאי 2020, היה אומרוב שותף להצעת חוק לתשלום חשבונות בית חולים לרופאים בשל COVID-19, ללא קשר לוותק וב-100% מהשכר הממוצע. בספטמבר 2020, יזם אומרוב החלטה לחלוקה מחדש של כספים מהקרן למאבק ב-COVID-19 כדי להבטיח חינוך בטוח.

 שר ההגנה 
ממוזער| אומרוב מקבל את תפקיד שר ההגנה מהנשיא זלנסקי (7 בספטמבר 2023)
ב-3 בספטמבר 2023, הודיע נשיא אוקראינה וולודימיר זלנסקי כי הוא מתכנן להחליף את שר ההגנה המכהן, אולקסי רזניקוב, באומרוב, והמינוי אושר המועצה העליונה (אוקראינה) ב-6 בספטמבר.

ב-28 בינואר 2025, הלשכה הלאומית למאבק בשחיתות של אוקראינה פתחה ב"חקירה טרום משפטית" נגד אומרוב, בגין מינוי מקורבים.

 חיים אישיים 
אומרוב נשוי ללֵילַיָה סֵעִית-יַאג'ה קִיזְי (Leyliya Seit-Yagya Kyzy) ולהם שלושה ילדים. משפחתו של אומרוב מתגוררת בארצות הברית בשל איומים על חייהם שהתקבלו ככל הנראה בשל פעילותו לשחרור חצי האי קרים.

אומרוב דובר שוטף אוקראינית, רוסית, אנגלית וטורקית וכן יש לו שליטה בסיסית בערבית.

 אותות והוקרה 
 אוקראינה:
 60x60 פיקסלים , דרגה שלישית (23 August 2021) 

 הערות שוליים 

 קישורים חיצוניים 

קטגוריה:אוקראינה: צבא וביטחון
קטגוריה:טטרים
קטגוריה:שרי הגנה
קטגוריה:פוליטיקאים אוקראינים
קטגוריה:אוקראינים שנולדו ב-1982